Codurile de pe produse. informațiile pe care le ignoră mulți cumpărători
- Emma Cristescu
- 17 mai 2024, 12:42
Etichetele de pe fructele și legumele din supermarket conțin o mulțime de informații importante. Codurile PLU (Price Look-Up) reprezintă etichete unice ce constau într-un set de numere. Sunt folosite pentru a identifica fructele și legumele din magazine, însă mulți cumpărători le ignoră.
Atenție la etichetele produselor din supermarket
Aceste coduri au un dublu rol: pe de o parte, asistă angajații în identificarea corectă și tarifarea produselor, iar pe de altă parte, furnizează informații esențiale despre modul în care alimentul respectiv a fost cultivat.
Federația Internațională pentru Standardele Produselor (FISP) acordă codurile PLU pe baza îndeplinirii cerințelor solicitate și a obținerii sprijinului adecvat din partea diverselor asociații de produse din întreaga lume.
Informația a fost expusă de Brianna Shales, membră a Comitetului de Identificare a Produselor în cadrul Asociației Internaționale a Produselor Proaspete.
Un cod PLU care începe cu cifra opt constituie o indicație evidentă că produsul a suferit modificări genetice. Fructe precum bananele, pepenele galben și papaya se numără printre cele mai comune exemple de alimente modificate genetic. Dacă achiziționați aceste tipuri de fructe, este indicat să verificați codul PLU și să evitați cele care încep cu cifra 8, în cazul în care nu doriți să mâncați fructe modificate genetic.
Codurilem mai frecvente la fructe
„Autocolantele PLU sunt mai frecvente la fructe decât la legume sau ierburi”, a spus Shales. Uneori, autocolantul merge pe ambalaj, adesea în cazul ierburilor. „Coriandrul, de exemplu, are un cod PLU ca identificator pentru controlul la casă, dar este învelit pe mănunchi, deoarece un autocolant nu ar adera la un mănunchi de coriandru”, a spus Shales.
Ce reprezintă fiecare cifră din cod
Coduri de patru cifre, care încep cu 3 sau 4. Produsele marcate cu aceste coduri au fost cultivate într-un mod tradițional. Practic, în procesul de cultivare au fost utilizate substanțe chimice precum pesticide și îngrășăminte.
Coduri de cinci cifre, care încep cu cifra 9. Aceasta semnifică că produsul a fost cultivat organic. Asta înseamnă că fructul sau leguma respectivă a crescut în absența pesticidelor, îngrășămintelor chimice sau a antibioticelor.
Lipsa unei etichete. În cazul în care nu puteți găsi o etichetă PLU pe fructul sau leguma pe care doriți să o achiziționați, este indicat să verificați ambalajul exterior. Absența unui cod nu oferă garanția că produsul este complet natural.